          ร้านอาหารเวียดนามเจ้านี้ พื้นเพเดิมอยู่ที่หนองคายเจ้าของสูตรดั้งเดิมคือแดงแหนมเนือง ในรุ่นที่สองคนพี่แยกออกมาทำเองที่จังหวัดอุดรธานี แล้วประสบความสำเร็จอย่างมากชื่อเสียงขจรขจาย ถึงกับว่าแทบทุกคนที่มาเยือนอุดรแล้วไม่หิ้วแหนมเนืองกลับไปฝากละก็มีงอนนิดๆกันทีเดียว
        ร้านอยู่บนถนนโพศรีเส้นนี้ผ่ากลางเมืองหาไม่ยาก อยู่หัวมุมถนนน่าจะซักห้าคูหาเห็นกำลังตกแต่งเพิ่มอีก3คูหา ไว้รับลูกค้าที่เพิ่มมากขึ้น อย่าลืมเผื่ิอที่จอดรถด้วยนะครับเริ่มจะหายากแระ ตกแต่งเรียบหรูดูดี โซนในติดแอร์ ด้านนอกก็รับอากาศสบายๆแต่หน้าหนาวคงพอนั่งได้ไม่งั้นก็ต้องบ่ายๆไปแล้ว ห้องน้ำห้องท่าสะอาดดีมากครับ
        สุดยอดเมนูเด็ดเลยก็ต้องแหนมเนืิองเป็นเนื้อหมูปรุงรสผสมมันหมูเพื่อให้นุ่่มในย่างไฟอ่อนๆจนสุกรสชาติพอดีอร่อย ทานกับเครื่องเคียงห่อเป็นคำ เริ่มด้วยผักสดคือผักสลัดหรือผักกาดหอม ตามด้วยผัดพื้นบ้านอีก1หรือ2อย่าง(ที่เวียดนามผมเคยทานมีให้ไม่ต่ำกว่า5) จากนั้นรองด้วยใบแป้งปอเปี๊ยะตัดมาพอดีคำ ถ้ามาแบบแห้งต้องแช่น้ำก่อนให้อ่อนตัวแต่ที่นี่แช่มาเรียบร้อยแถมเรียงแบบลดระดับดึงแยกออกมาง่ายๆ จากนั้นก็ใส่ลงให้หมดตามชอบตั้งแต่หมูปรุงรส กระเทียม มะเฟืองฝาน กล้วยดิบฝาน พริกสด แตงหั่นชิ้น แล้วก็เส้นขนมจีน (เดี๋ยวขอกลืนน้ำลายก่อน :-) ตักราดสุดท้ายด้วยน้ำจิ้มสูตรเด็ดมากขอบอก เป็นน้ำจิ้มมะขามเปียกปรุงหวานเค็มพอดี๊พอดี ส่วนเผ็ดเติมพริกตำได้ตามชอบ โรยด้วยถั่วลิสงคั่วบดมาแบบไม่ละเอียดเพื่อให้ได้รสมันๆของถั่วจากการเคี้ยวตอนทาน จากนั้นก็ห่อแล้วอ้าปากกว้างจัดการได้เลย มันยอดมากกกก
        แค่อย่างเดียวก็ว่าซะยาว เมนูอื่นสั้นหน่อยแล้วกัน ปอเปี๊ยะทอดก็ควรลองเพราะใบปอเปี๊ยะกรอบเหลืองห่อใส้เข้ากันทานคู่ผักสดราดน้ำจิ้มหวานใสใส่ถั่วอืมมม อีกอย่างปอเปี๊ยะสดหรือกระยอสด ไม่ต้องห่อผักแล้วใส่อยู่ข้างในจิ้มน้ำจิ้มทานได้เลย
 แหนมซี่โครงหมูทอดก็เปรี้ยวเค็มกำลังดีทานกับขิงซอยพริกสดกระเทียมสด กับแกล้มชั้นเลิศ ตบท้ายด้วยขนมจีนแกงไก่รสแบบนี้ต่างกับแกงไก่ทั่วไปสูตรของเขาเอง เมนูของที่นี่ยังมีอีกหลายอย่างครับ
         พนักงานบริการดีแต่อาจไม่ทั่วถึงในวันลูกค้าแน่น แอบเหลือบเห็นป้ายติดไว้ว่าวันนี้เครื่องดื่มขอลูกค้าบริการตัวเอง อย่างนี้ก็มี 
        ติดอกติดใจซื้อกลับไปฝากก็อย่าลืมบอกด้วยว่าทานวันนี้หรืออีก2-3วันเค้าจะจัดเครื่องเคียงให้ต่างกันเพื่อรักษาคุณภาพ
        โดยรวมผมให้5ดาวครับสำหรับที่นี่ ไม่ผิดหวัง ความคุ้มค่าก็ดีไม่แพงเกินไป